Vedtægter for

**DANSKE BANDAGISTER**

# Fraktionen af Lønmodtagere

**Vedtaget på den stiftende generalforsamling den 04. marts 1995. Ændret på generalforsamling den 24. april 1999, på generalforsamlingen den 17. marts 2001, på generalforsamlingen 12. april 2002, på generalforsamlingen den 19. marts 2004, på generalforsamlingen den 31. marts 2006, på generalforsamlingen den 28. marts 2008, på generalforsamlingen den 18. marts 2011, på generalforsamlingen den 28. marts 2014, og på generalforsamlingen d. 1. april 2016, På generalforsamling den 31. marts 2017.**

$1 Foreningens navn er: ”Danske Bandagister, fraktionen af lønmodtagere”.

$2 Foreningens formål er at fremme sine medlemmers interesser overfor arbejdsgivere og myndigheder.

$3 Som aktive medlemmer kan optages medlemmer af Danske Bandagister, der

* 1. Er autoriseret bandagist med lønmodtagerstatus, således at der indtages en tjenestestilling, idet pågældende er undergivet en arbejdsgivers instruktionsbeføjelser og derved indgår i et over/underordnelsesforhold til denne.
  2. Er bandagistkandidat
  3. Er i gang med en, af foreningen godkendt uddannelse som bandagist.
  4. På trods af nr. 1 er det ikke til hinder for optagelsen i fraktionen, at pågældende ejer aktier eller anparter i det selskab i hvilket pågældende indtager den i nr.1 1 omtalte tjenestestilling, så længe pågældende(aktionæren eller anpartshaveren) ikke i forbindelse hermed har mulighed for at udøve bestemmende indflydelse over selskabet, således som dette begreb skal forstås i henhold til aktieselskabsloven § 2, stk. 2, litra1-5, henholdsvis anpartsselskabsloven §3, stk. 2, litra 1-5.
  5. Er arbejdsledig bandagist

$4 Som passive medlemmer kan optages medlemmer af Danske Bandagister, der tidligere har opfyldt betingelserne i §3.

Passive medlemmer har taleret, men ikke stemmeret på generalforsamlingen og er ikke valgbare til fraktionens bestyrelse. Der kan ikke ydes juridisk bistand til passive medlemmer.

$5 *Stk 1:* Fraktionens ledelse består af en på generalforsamlingen valgt bestyrelse, bestående af 1 formand, 1 kasserer, 1 sekretær, 2 bestyrelsesmedlemmer, samt 2 suppleanter. Bestyrelsen tegner foreningen.

*Stk 2:* Såfremt et bestyrelsesmedlem bliver trukket i løn, eller bliver tvunget til at afspadsere i forbindelse med deltagelse i bestyrelsesmøder, vil FaL, mod fremvisning af arbejdsgiverattest, udbetale lønkompensation til det pågældende bestyrelsesmedlem.

$6 Formanden og 1 bestyrelsesmedlem vælges på lige år. Kassereren og 2 bestyrelsesmedlemmer vælges på ulige år. Bestyrelsessuppleanterne vælges hvert år. Revisor og revisorsuppleant vælges hver år.Formanden og kassereren vælges af generalforsamlingen, den øvrige bestyrelse konstituerer sig selv.

Ved formandens/kassernes afgang i en valgperiode, udpeger bestyrelsen selv et af sine medlemmer som midlertidig formand/kasesér, der fungerer frem til førstkommende generalforsamling.

$7 Der afholdes en årlig generalforsamling i forbindelse med den ordinære generalforsamling i Danske bandagister.

Generalforsamlingen indkaldes af bestyrelsen med 3 ugers varsel ved e-mail til samtlige medlemmer. Det er medlemmets eget ansvar, at holde foreningen opdateret på persondata og kontaktoplysninger, herunder e-mailadresse.

Med indkaldelsen skal følge en dagsorden med bilag.

Dagsordenen skal indeholde flg. punkter:

1. Valg af dirigent.
2. Formanden aflægger beretning.
3. Det reviderede regnskab fremlægges.
4. Behandling af indsendte forslag.
5. Fastlæggelse af kontingent.
6. Valg til bestyrelsen. Valg af revisor og suppleant.
7. Eventuelt.

Der skal ske skriftlig afstemning, hvis en stemmeberettiget deltager forlanger det.

Der kan kun afgives stemme ved personligt fremmøde.

Forslag der ønskes behandlet på generalforsamlingen, skal være fraktionen i hænde senest 5 uger før generalforsamlingen.

Alle forslag vedtages ved almindeligt flertal, bortset fra forslag om ændring af vedtægter og forslag om fraktionens opløsning, hvortil kræves 2/3 flertal af de stemmeberettigede deltagere.

$8 Ekstraordinær generalforsamling kan indkaldes med en uges varsel og skal indkaldes, når mindst 1/3 af fraktionens medlemmer skriftligt begærer en sådan. Begæringen indsendes til formanden.

$9 Bestyrelsen skal føre forhandlingsprotokol, der til enhver tid skal give en klar redegørelse for forhandlingerne i bestyrelsen, samt referat af generalforsamlingen.

$10 Modarbejder et medlem fraktionens interesser eller handler mod generalforsamlingens beslutning, kan medlemmet ekskluderes ved en generalforsamlingsbeslutning.

$11 Kontingentet fastsættes af generalforsamlingen.

I forbindelse med indmeldelse opkræves et kontingentbeløb svarende til de antal måneder der resterer af regnskabsåret.

Bandagist kandidater betaler 1/2 kontingent.

Studerende skal ikke betale kontingent.

Passive medlemmer skal betale 1/4 af kontingentet.

Hvilende kontingentfrit medlemskab kan bevilges af bestyrelsen efter ansøgning, hvis særlige

forhold taler derfor.

Der udsendes kontingentopkrævning pr. mail en gang om året. Betales denne ikke inden fristens udløb vil pågældende medlem modtage en rykker med pålagt rykkergebyr på 50 kr. Bliver denne rykker ikke betalt inden fristens udløb anses dette som en udmeldelse af foreningen.

I forbindelse med genindmeldelse kan bestyrelsen gøre indmeldelsen betinget af betaling af en eventuel kontingentrestance.

Udmeldelse skal ske skriftligt til foreningen. Indbetalt kontingent tilbagebetales ikke i forbindelse med udmeldelse.

$12 Fraktionens regnskabsår løber fra 1. januar til 31. december.

Den til enhver tid siddende kassér er pligtig at ajourføre regnskabet, indtil eventuel ny kassér er valgt og/eller Fraktionens bestyrelse har konstitueret sig.

Regnskabet skal være revideret medio februar og skal udsendes med indkaldelsen til generalforsamlingen.

$13 Fraktionen kan kun opløses på generalforsamlingen med mindst 2/3 af de fremmødtes stemmetal.

De fremmødte på generalforsamlingen bestemmer, hvordan fraktionens midler skal anvendes.